בן שרף

**בן אברהם שָׂרָף** (נולד ב-14 באפריל 2006) הוא כדורסלן ישראלי המשחק בעמדת הרכז בברוקלין נטס מליגת ה-NBA.

## ביוגרפיה
שרף נולד ביוהנסבורג שבדרום אפריקה להורים ישראלים, בעת שאביו עבד שם בתעשיית היהלומים. כשהיה בן שלוש חזר עם משפחתו לישראל.

שרף גדל במושב גן יאשיה שבמועצה אזורית עמק חפר. אביו ידיד שיחק כדורסל במחלקת הנוער של בני הרצליה ואף שיחק במדי הקבוצה הבוגרת למשך עונה אחת, ואימו אלה שיחקה בנבחרות כדורסל הנשים של ישראל וב. הוא החל את דרכו במחלקת הנוער של הפועל עמק חפר, ושיחק בקבוצת הנוער של המועדון כבר בגיל 16.

בפברואר 2022 נבחר לקבוצת פטרס הכלל-אירופאית בטורניר הדור הבא של יורוליג בסקטבול, שאותה אימן ואסיליס ספאנוליס.

### אליצור עירוני נתניה (2022–2023)
ב-10 באוגוסט 2022 חתם באליצור עירוני נתניה מהליגה הלאומית בכדורסל, ועבר לכדורסל מקצועני בגיל 16 בלבד.

שרף נבחר למצטיין המחזור ה-11 בעונת , לאחר שרשם 32 נקודות, 3 ריבאונדים, 4 אסיסטים ו-33 נקודות מדד יעילות בניצחון 93–85 על אליצור שומרון. הוא נבחר בסך הכל שלוש פעמים לחמישיית המחזור בעונה הסדירה.

בדצמבר 2022 זומן בפעם השנייה ברציפות לטורניר הדור הבא, שוב בקבוצת פטרס, הפעם תחת המאמן פטרי קופונן. בטורניר עצמו, שנערך בפברואר 2023, העמיד שרף ממוצעים של 18.8 נקודות, 4.2 ריבאונדים 2.8 אסיסטים ו-2.8 חטיפות.

ב-10 באפריל 2023 נבחר לשחקן השישי ותגלית העונה בליגה הלאומית לאחר שהעמיד ממוצעים של 14 נקודות, 3.3 ריבאונדים ו-2.9 אסיסטים.

### עירוני קריית אתא (2023–2024)
ב-11 ביולי 2023 חתם בעירוני קריית אתא מליגת העל בכדורסל.

ב-4 בדצמבר 2023 ערך את הופעת הבכורה שלו בליגה ורשם 19 נקודות, 5 ריבאונדים, 4 אסיסטים ו-26 נקודות מדד ב-26 דקות בניצחון 100–72 על הפועל חיפה במחזור הפתיחה של עונת . בסיום העונה נבחר לתגלית העונה בליגת העל בכדורסל לאחר שהעמיד ממוצעים של 10.7 נקודות, 3.7 אסיסטים, 3.2 ריבאונדים ו-1.0 חטיפות למשחק. הוא הוביל את קבוצתו לחצי גמר הפלייאוף, שבו הפסידה בתוצאה 1–2 להפועל תל אביב.

### רטיופארם אולם (2024–2025)
ב-20 ביוני 2024 חתם שרף לשלוש שנים ברטיופארם אולם מליגת העל הגרמנית בכדורסל. בהופעת הבכורה שלו בקבוצה, ניצחון 90–86 על ניינרס קמניץ, הוא רשם 21 נקודות, ובבכורה שלו ביורוקאפ הוא רשם דאבל דאבל של 17 נקודות ו-10 אסיסטים בניצחון על 96–93 על טרפל סופוט. בעונת 2024/25 הגיע עם אולם לגמר הבונדסליגה, בו הפסידה 2–3 לבאיירן מינכן.

### ברוקלין נטס (2025–הווה)
ב-26 ביוני 2025 נבחר שרף בבחירה ה-26 בדראפט ה-NBA 2025 על ידי ברוקלין נטס. ב-22 במרץ 2026 קלע שיא קריירה ב-NBA של 22 נקודות בהפסד 122–126 לסקרמנטו קינגס. במהלך עונת  נשלח מספר פעמים ללונג איילנד נטס, קבוצת ליגת הפיתוח של ברוקלין, ובמשחק השיא שלו במדיה ב-22 בדצמבר 2025 קלע 40 נקודות בניצחון 116–97 על אוקלהומה סיטי בלו.

## קריירה בנבחרת הלאומית
בקיץ 2022 שיחק במדי נבחרת הקדטים של ישראל, והגיע איתה למקום החמישי באליפות אירופה בכדורסל עד גיל 16. הוא העמיד ממוצעים של 24.3 נקודות, 6.7 ריבאונדים ו-4.1 אסיסטים, נבחר לחמישיית הטורניר והוכתר למלך הסלים.

ב-2024 זומן לסגל נבחרת הנוער של ישראל לאליפות אירופה בכדורסל עד גיל 18. ב-31 ביולי הוא רשם 40 נקודות, 8 ריבאונדים, 4 חטיפות ו-3 אסיסטים בניצחון 102–89 בשמינית הגמר על ספרד. כעבור שלושה ימים שחזר את ההישג עם 40 נקודות, 6 ריבאונדים, 5 אסיסטים ו-8 חטיפות בהפסד 114–115 לסרביה בהארכה כפולה בחצי הגמר. הוא הוביל את הנבחרת למקום הרביעי, הישג השיא שלה בכל הזמנים, סיים כמלך הסלים ונבחר ל-MVP לאחר שהעמיד ממוצעים של 28.1 נקודות, 5.3 אסיסטים, 5.0 ריבאונדים ו-4.0 חטיפות למשחק.

ב-23 בנובמבר 2024 רשם את הופעת הבכורה שלו במדי נבחרת ישראל הבוגרת כשקלע 3 נקודות בניצחון 86–73 על  במסגרת מוקדמות אליפות אירופה בכדורסל 2025. ביוני 2025 זומן שרף לסגל הנבחרת ליורובאסקט, אך לאחר בחירתו בדראפט ה-NBA הודיע כי בשל הלו"ז הצפוף במסגרת משחקי הקיץ של הברוקלין נטס לא יוכל להצטרף למשחקי הנבחרת.

## קישורים חיצוניים

*פרופיל, באתר ליגת העל בכדורסל
*פרופיל, באתר פיב"א
*
*
*
*
*

## הערות שוליים

קטגוריה:גן יאשיה: אישים
קטגוריה:כדורסלנים ישראלים
קטגוריה:כדורסלנים ישראלים בליגת ה-NBA
קטגוריה:כדורסלני אליצור עירוני נתניה
קטגוריה:כדורסלני עירוני קריית אתא
קטגוריה:כדורסלני רטיופארם אולם
קטגוריה:כדורסלני ברוקלין נטס
קטגוריה:כדורסלני לונג איילנד נטס
קטגוריה:כדורסלני נבחרת ישראל
קטגוריה:זוכי תגלית העונה בליגת העל בכדורסל
קטגוריה:בחירות דראפט של ברוקלין נטס
קטגוריה:ספורטאים ישראלים בגרמניה
קטגוריה:ישראלים ילידי דרום אפריקה
קטגוריה:ישראלים שנולדו ב-2006